Stafainn

Is e sgìre (reachdail) Eaglais na h-Alba agus sgìre croitearachd air taobh sear Tròndairnis Eilean Sgitheanach a th' ann an StafainnAinmean Àite na h-Alba. Tha an sgìre sìnte fo charnaich Cuithe Fhraing bhon Leth Allt gu deas thairis gu Cille Moluaig air Tuath. 

Tha Stafainn a' gabhail a-steach grunnan bailtean croitearachd: a-nios bho deas: An Leth Allt, Clachan, Dìg, Flòdaigearraidh is Baile Mhic Chuinne. 

Tha An Clachan, far a bheil Eaglais na h-Alba agus Eaglais Shaor còmhla le bun-sgoil agus Ionad "Columba 1400"  suidhichte aig 57° 37′  Tuath agus 6° 13′ Iar. Tha bùth, talla, taighean beaga agus ionad pheatroil sìnte a mach ri taobh an rathaid eadar Clachan agus Digg.

A-rèir staitistearachd ann an 2001, b' urrainn do 61% den t-sluagh Gàidhlig a bhruidhinn is a thuigsinn. Mac an Tàilleir, Iain (2004)  1901-2001 Gaelic in the Census (PowerPoint) Linguae Celticae. A tarraing air: 22 an t-Sultain 2010  Ann an 2010 bha Gàidhlig aig 25 cloinne a-mach à 30 ann an Bun-sgoil Stafainn.Ross, John (18 an t-Sultain 2010) "Second school set to replace English with Gaelic as classroom language". Dùn Èideann: The Scotsman. A' tarraing air 22 an t-Sultain 2010.

Ann an 2010 bhuaileadh an tiotal "Coimhearsnachd Gàidhlig na Bliadhna" air le Comann na Gàidhlig. 'S e a’ chiad turas a bha an fharpais air a bhith ann. Fhuair a' choimhearsnachd a’ phrìomh dhuais de thrì mìle not (£3,000).Stornoway Gazette: Coimhearsnachd Ghàidhlig na Bliadhna Sgrìobhte 1d Sultain 2010. A' tarraing air 10 Samhain 2014

Tha clachan Diùrasach ann an Stafainn anns an fhuaireadh annta lorgan agus fosailean de chnàimhean dìneasair.  ’Nam measg tha Dearcmhara, ichthyosaur a bha beò mu 170 millean bliadhna air ais.  Dh’aithneachadh e mar gné ùr de dhìneasair ann an 2015 agus thugadh an t-ainm Gàidhlig “Dearcmhara” air.BBC Naidheachdan 2015-01-12: Ainm Gàidhlig air dìneasair ùr (air a tharraing 2015-01-20)

Urras an Taobh Sear
Chuireadh Urras an Taobh Sear an cois ann an 1994 air sgàth 's gun robh dragh air daoine leis mar a bha àireamh-sluaigh na sgìre a' crìonadh.Eachdraidh an Urrais aig Làrach-lìn an Urrais

 Daoine ainmeil 
 Maoilios Caimbeul (1944-), bàrd, sgrìobhadair
 Murchadh Mac a' Phearsain (1907-1971), seinneadair
 Niall Peutan (1888-1973), seinneadair
 Seonaidh MacGillìosa (1897-1971), seinneadair

 Iomraidhean 

 Ceanglaichean a-mach 
 Làrach-lìn Stafainn
 Làrach-lìn Urras an Taobh Sear
 Bun-sgoil Stafainn
 Taigh-tasgaidh Stafainn
 BBC Naidheachdan 2017-02-07: Cuimhneachan ùr do Strì an Fhearainn (ga mholadh)
 Rubha nam Bràithrean - Sgeulachdan na Tìre (bhideo 12:09)

Roinn-seòrsa:An t-Eilean Sgitheanach
Roinn-seòrsa:Sgìrean na h-Alba